Mary, Ratu Scotland

Mary, Ratu Scotland (8 Disember 1542 – 8 Februari 1587; Jawi: ), juga digelar Mary StuartJuga dieja Marie dan sebagai Steuart atau Stewart atau Mary I dari Scotland, ialah Ratu Scotland dari 14 Disember 1542 sehingga baginda dipaksa turun takhta pada tahun 1567.

Satu-satunya anak sah James V dari Scotland yang hidup, Mary baru enam hari apabila bapanya mangkat dan baginda mewarisi takhta. Semasa zaman kanak-kanak, Scotland ditadbir oleh para pemangku, pertama oleh pewaris takhta, James Hamilton, Earl dari Arran, kemudian oleh ibunya, Mary dari Guise. Pada tahun 1548, baginda bertunang dengan Francis, Putera Mahkota Perancis, dan dihantar untuk dibesarkan di Perancis, di mana baginda akan selamat daripada tentera Inggeris semasa Perang Rough Wooing. Mary berkahwin dengan Francis pada tahun 1558, menjadi permaisuri Perancis apabila Francis naik takhta sehingga kemangkatan pada Disember 1560. Sebagai janda, Mary kembali ke Scotland pada Ogos 1561. Suasana agama dan politik yang tegang berikutan Reformasi Scotland yang Mary hadapi sekembalinya ke Scotland lagi diburukkan oleh oleh tokoh-tokoh Scotland yang terkenal seperti John Knox, yang secara terbuka mempersoalkan sama ada rakyat wajib taat kepada Mary. Tahun-tahun awal pemerintahannya ditandai dengan pragmatisme, toleransi dan kesederhanaan. Baginda mengeluarkan pengisytiharan menerima amalan-amalan agama di Scotland seadanya, mengekalkan penasihat seperti James Stewart, Earl dari Moray (saudara tirinya yang tidak sah), dan William Maitland dari Lethington, dan memerintah sebagai raja Katolik di sebuah kerajaan Protestan.

Mary berkahwin dengan sepupu tirinya Henry Stuart, Lord Darnley, pada tahun 1565; pada tahun 1566 baginda melahirkan seorang anak lelaki, James. Namun, perkahwinan mereka memburuk selepas Darnley mendalangi pembunuhan setiausaha Itali dan rakan karib Mary, David Rizzio. Pada Februari 1567, kediaman Darnley musnah akibat letupan dan dia dijumpa dibunuh di taman berdekatan. James Hepburn, Earl ke-4 dari Bothwell, secara amnya dipercayai adalah dalang pembunuhan Darnley tetapi dia dibebaskan daripada tuduhan tersebut pada April 1567 dan pada bulan berikutnya berkahwin dengan Mary. Berikutan pemberontakan terhadap mereka berdua, Mary dipenjarakan di Istana Lochleven. Pada 24 Julai 1567, baginda dipaksa memberikan takhta kepada anaknya James VI yang berumur satu tahun. Selepas gagal cuba mendapatkan semula takhta, baginda melarikan diri ke England memohon perlindungan anak saudara sepupunya, Elizabeth I.

Sebagai cicit Henry VII dari England, Mary pernah menuntut takhta Elizabeth dan dianggap sebagai pemerintah England yang sah oleh ramai penganut Katolik Inggeris, termasuk peserta dalam pemberontakan yang dipanggil Pemberontakan Utara. Memandang Mary sebagai satu ancaman, Elizabeth mengurung baginda di pelbagai istana dan rumah agam di pedalaman England. Selepas lapan belas tahun setengah dalam tahanan, Mary didapati bersalah kerana merancang untuk membunuh Elizabeth pada tahun 1586 dan dipenggal pada tahun berikutnya di Istana Fotheringhay. Hidup dan hukuman mati Mary menjadikannya watak sejarah yang romantis dalam budaya popular.

 Salasilah keluarga 

 Rujukan 

 Sumber 

















 Bacaan lanjut 










 Pautan luar 

 Mary, Queen of Scots di laman web rasmi Monarki British
 Mary, Queen of Scots di laman web rasmi Royal Collection Trust

 Edinburgh Castle Research: The Dolls of Mary Queen of Scots (Historic Environment Scotland, 2019).

 How three amateurs cracked a 445-year-old code to reveal Mary Queen of Scots' secrets [Bagaimana tiga orang amatur memecahkan kod berusia 445 tahun untuk mendedahkan rahsia Mary Ratu Scotland]


Kategori:Kelahiran 1542
Kategori:Kematian 1587
Kategori:Hukuman mati pada abad ke-16 oleh England
Kategori:Ratu memerintah abad ke-16
Kategori:Raja Scotland abad ke-16
Kategori:Wanita Scotland abad ke-16
Kategori:Plot Babington
Kategori:Pengebumian di Gereja Westminster
Kategori:Raja kanak-kanak
Kategori:Anak James V
Kategori:Puteri raja
Kategori:Dauphin Perancis
Kategori:Dauphin Viennois
Kategori:Raja yang dihukum mati
Kategori:Wanita Scotland yang dihukum mati
Kategori:Ketua kerajaan yang kemudiannya dipenjarakan
Kategori:Bakal pewaris takhta Inggeris
Kategori:Pewaris takhta Scotland
Kategori:Kerabat Stuart
Kategori:Lutenis Scotland
Kategori:Raja yang turun takhta
Kategori:Ibu kepada raja Inggeris
Kategori:Orang yang dihukum mati oleh Tudor England dengan memenggal kepala
Kategori:Orang yang dihukum mati di bawah Elizabeth I
Kategori:Orang yang dihukum mati di bawah Tudor kerana pengkhianatan terhadap England
Kategori:Orang dari Linlithgow
Kategori:Orang Istana Linlithgow
Kategori:Orang Istana Stirling
Kategori:Orang zaman Elizabeth
Kategori:Pengaku takhta Inggeris
Kategori:Raja permaisuri Perancis
Kategori:Ratu memerintah Scotland
Kategori:Raja permaisuri yang berkahwin semula
Kategori:Raja Katolik Rom
Kategori:Ekspatriat Scotland di Perancis
Kategori:Orang Scotland berketurunan Perancis
Kategori:Orang Scotland berkaitan dengan Rough Wooing
Kategori:Penyair Scotland
Kategori:Puteri Scotland
Kategori:Penganut Katolik Rom Scotland
Kategori:Wanita zaman Tudor